

 (สำเนาคู่ฉบับ)

 ประกาศองค์การบริหารส่วนตำบลเชียรใหญ่

 เรื่อง มาตรการป้องกันละเว้นการปฏิบัติตามคู่มือสำหรับประชาชน

 ...................................................

 ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 ตามมาตรา 7 ได้กำหนดให้ “ในกรณีที่มีกฎหมายกำหนดให้การกระทำใดจะต้องได้รับอนุญาต ผู้อนุญาตจะต้องจัดทำคู่มือประชาชน...” โดยมีเป้าหมายเพื่ออำนวยความสะดวกแก่ประชาชนลดต้นทุนของประชาชนและเพิ่มประสิทธิภาพในการให้บริการของภาครัฐ สร้างให้เกิดความโปร่งใสในการปฏิบัติราชการ ลดการใช้ดุลยพินิจของเจ้าหน้าที่ เปิดเผยขั้นตอน ระยะเวลาให้ประชาชนทราบ นั้น

 องค์การบริหารส่วนตำบลเชียรใหญ่ จึงได้กำหนดมาตรการป้องกันการละเว้นการปฏิบัติตามคู่มือสำหรับประชาชน โดยประชาชนผู้รับบริการสามารถร้องเรียนปัญหาในกรณีที่เจ้าหน้าที่ไม่ปฏิบัติตามคู่มือประชาชนได้

ที่ศูนย์ร้องเรียนร้องทุกข์องค์การบริหารส่วนตำบลเชียรใหญ่ สำนักงานปลัด องค์การบริหารส่วนตำบลเชียรใหญ่

หรือร้องเรียนผ่านทางเว็ปไซต์ www. chianyai.go.th

 จึงประกาศมาให้ทราบโดยทั่วกัน

 ประกาศ ณ วันที่ ๒๔ เดือน กุมภาพันธ์ พ.ศ. 25๖๐

 ประสาสน์ ศรีเจริญ

 (นายประสาสน์ ศรีเจริญ)

 นายกองค์การบริหารส่วนตำบลเชียรใหญ่